
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, DE DISCIPLINĂ ŞI IMUNITĂŢI
	
	Bucureşti, 20 septembrie 2010

Pl-x 266/2010


 RAPORT
 Asupra  propunerii legislative pentru modificarea şi completarea      Legii nr.272/2004 privind protecţia si promovarea drepturilor      

                                                        copilului
        În temeiul dispoziţiilor art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea si completarea Legii nr.272/2004 privind protecţia şi promovarea drepturilor copilului
Camera Deputaţilor este Cameră decizională, potrivit prevederilor art.75 din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, cu modificările ulterioare.
Senatul, în calitate de primă Cameră sesizată, a respins propunerea legislativă, în şedinţa din 26 aprilie 2010.

Consiliul Legislativ a avizat favorabil iniţiativa legislativă, cu observaţii şi propuneri, conform avizului nr.1438 din 30 noiembrie 2009.
Guvernul României nu  susţine adoptarea acestei iniţiative legislative, conform punctului de vedere  transmis prin adresa cu nr.510 din 1 martie  2010.
Comisia pentru sanatate si familie a avizat negativ propunerea legislativa,conform avizului nr.28/170/27 mai 2010.
Obiectul de reglementare al propunerii legislative consta in modificarea şi completarea Legii nr.272/2004 privind protecţia şi promovarea drepturilor copilului,in scopul consolidarii si armonizarii cadrului legal existent cu prevederile Convenţiei  Organizaţiei Naţiunilor Unite cu privire la drepturile copilului ,precum şi ale celorlalte acte internaţionale in materie.  
În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă în şedinţa din 20 septembrie 2010.

Cu prilejul dezbaterilor, membrii Comisiei juridice, de disciplină şi imunităţi au constatat faptul că prin adoptarea acestei iniţiative legislative s-ar creea paralelisme legislative. 
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, raportul de respingere a propunerii legislative pentru modificarea si completarea Legii nr.272/2004 privind protecţia si promovarea drepturilor copilului
La dezbateri au fost prezenţi 20 deputaţi din numărul total de 27 de membri ai Comisiei juridice, de disciplină şi imunităţi. 

În raport cu obiectul şi conţinutul reglementării, proiectul de lege face parte din categoria legilor organice.
PREŞEDINTE,                         
        SECRETAR,
                    Daniel Buda                                    Gabriel ANDRONACHE
Consilier parlamentar,

Denisa Popdan

